Башҡортостан Республикаһының Михаил Нестеров исемендәге дәүләт премияһы

Башҡортостан Республикаһының Михаил Нестеров исемендәге дәүләт премияһы — Башҡортостан Республикаһының дәүләт премияһы, дәүләт наградаһы. Һынлы сәнғәт һәм сәнғәт фәне өлкәһендәге ҡаҙаныштар өсөн ике йылға бер тапшырыла.

 Премия тураһында 
Һынлы сәнғәт һәм сәнғәт фәне өлкәһендә Михаил Нестеров исемендәге дәүләт премияһы 2017 йылдың ноябрендә булдырылдыРөстәм Хәмитов Нестеров премияһын булдырыу тураһында указға ҡул ҡуйҙы , 2017, 21 ноябрь. Республика башлығы указы менән премия, уны тапшырыу буйынса Башҡортостан башлығы ҡарамағындағы комиссия, шулай уҡ уның составы раҫланды.

Премия күренекле һынлы сәнғәт әҫәрҙәре тыуҙырған, шулай уҡ сәнғәт теорияһы һәм тарихы, художестволы тәнҡит өлкәһендә тикшеренеүҙәр өсөн ике йылға бер тапҡыр тапшырыла. Премияның күләме 500 мең һум тәшкил итә.

Наградаға рәссамдар, сәнғәт белгестәре һәм коллективтар дәғүә итә ала.

Артабан тәҡдим ителгән әҫәрҙәр һәм ғилми тикшеренеүҙәр ике турҙы үтергә тейеш: беренсе этапта М. В. Нестеров исемендәге асыҡ республика тематик күргәҙмә-конкурсында күрһәтеү өсөн эштәр һайлап алына, икенсеһендә премия лауреаттары билдәләнә.

Документтар 1 апрелдән 20-нә тиклем ике йылға бер тапҡыр ҡабул ителә, ә 2017 йылда — 20 ноябрҙән 30-на ҡәҙәрВ Уфе открылась выставка произведений номинантов Нестеровской премии. , 2017, 10 декабрь.

 Премия лауреаттары 
ЙылЛауреаттың исем-шәрифеБүләкләнеү нигеҙе 2018Фирдант Нуриәхмәтов, рәссам  Михаил Васильевич Нестеров һәйкәлен эшләгән өсөнБашҡортостанда Нестеров премияһының беренсе лауреаттары иғлан ителде. , 2018, 23 ғинуарНиколай Калинушкин, рәссам(үлгәндән һуң)Михаил Васильевич Нестеров һәйкәлен эшләгән өсөн  Владимир Лобанов, рәссам  Михаил Васильевич Нестеров һәйкәлен эшләгән өсөн 

 Иҫкәрмәләр 

 Һылтанмалар 
 Указ Главы Республики Башкортостан от 21 ноября 2017 года №УГ-230 «Об учреждении Государственной премии Республики Башкортостан имени Михаила Васильевича Нестерова в сфере изобразительного искусства и искусствоведения».


Категория:Башҡортостан премиялары
Категория:Михаил Нестеров исемендәге премия
Категория:Михаил Нестеров исемендәге премия лауреаттары